8.2.2023
RO
Jurnalul Oficial al Uniunii Europene
L 38/71
Apendicele I Sectoarele energiilor regenerabile Următoarele sectoare ale energiilor regenerabile sunt eligibile pentru clauzele și condițiile financiare stabilite în prezenta înțelegere sectorială, cu condiția ca impactul lor să fie luat în considerare în conformitate cu Recomandarea din 2012 a Consiliului privind abordările comune privind creditele la export care beneficiază de susținere oficială și îndatoririle de diligență socială și în domeniul mediului (Recommendation of the Council on Common Approaches on Officially Supported Export Credits and Environmental and Social Due Diligence) (1) [astfel cum a fost modificată ulterior de membrii Grupului de lucru al OCDE privind creditele la export și garantarea creditelor (ECG) și adoptată de Consiliul OCDE]: (a) Energia eoliană (2).
(b) Energia geotermală.
(c) Energia mareelor și a curenților marini.
(d) Energia valurilor.
(e) Energia osmotică.
(f) Energia solară fotovoltaică.
(g) Energia solară termică.
(h) Energia termică a oceanelor.
(i) Bioenergia: toate instalațiile energetice sustenabile pe bază de gaz provenit din depozitele de deșeuri, biogaz sau combustibilii derivați din biomasă.
«Biomasă» înseamnă fracțiunea biodegradabilă a produselor, deșeurilor și rezi­ duurilor provenite din agricultură (inclusiv substanțe de origine vegetală și animală), silvicultură și sectoarele conexe, precum și fracțiunea biodegradabilă a deșeurilor industriale și urbane.
(j) Hidroenergia.
(k) Eficiența energetică în proiectele privind energiile regenerabile.
(1) Se înțelege că Recomandarea din 2012 se aplică și proiectelor care nu sunt eligibile pentru aceste clauze și condiții financiare.
(2) Termenul maxim de rambursare pentru platformele autoridicătoare utilizate pentru instalarea turbinelor eoliene este de 12 ani.